CELEX: 62020TN0707
Language: el
Date: 2020-12-01 00:00:00
Title: Υπόθεση T-707/20: Προσφυγή της 1ης Δεκεμβρίου 2020 — Skyworks Solutions κατά EUIPO — Sky (Sky5)

25.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 28/63
            
         
      Προσφυγή της 1ης Δεκεμβρίου 2020 — Skyworks Solutions κατά EUIPO — Sky (Sky5)
      (Υπόθεση T-707/20)
      (2021/C 28/94)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Skyworks Solutions, Inc. (Wilmington, Delaware, Ηνωμένες Πολιτείες) (εκπρόσωπος: A. Muir Wood, Barrister)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Sky Ltd (Isleworth, Ηνωμένο Βασίλειο)
      
         Στοιχεία σχετικά με τη διαδικασία ενώπιον του EUIPO
      
      
         Αιτούσα: Η προσφεύγουσα ενώπιον του Γενικού Δικαστηρίου
      
         Επίδικο σήμα: Αίτηση καταχωρίσεως λεκτικού σήματος της Ευρωπαϊκής Ένωσης Sky5 — Υπ’ αριθ. 17 837 221 αίτηση καταχωρίσεως
      
         Διαδικασία ενώπιον του EUIPO: Διαδικασία ανακοπής
      
         Προσβαλλόμενη απόφαση: Απόφαση του τετάρτου τμήματος προσφυγών του EUIPO της 30ής Σεπτεμβρίου 2020 στην υπόθεση R 229/2020-4
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση·
               
            
                  —
               
               
                  να απορρίψει στο σύνολό τους τις αντιρρήσεις που διατυπώθηκαν με την ανακοπή κατά της καταχωρίσεως του επίδικου σήματος·
               
            
                  —
               
               
                  να καταδικάσει το EUIPO στα δικαστικά έξοδα στα οποία υποβλήθηκε η προσφεύγουσα στο πλαίσιο της παρούσας προσφυγής.
               
            
         Προβαλλόμενοι λόγοι
      
      
                  —
               
               
                  Το τμήμα προσφυγών δεν εξέτασε προσηκόντως την προσφυγή.
               
            
                  —
               
               
                  Το τμήμα προσφυγών εσφαλμένως κατέληξε στο συμπέρασμα ότι μπορούσε να προκληθεί κίνδυνος συγχύσεως σε σχέση με τις υπηρεσίες της κλάσης 40.
               
            
                  —
               
               
                  Το τμήμα προσφυγών παρέβη τους κανόνες της ορθής απονομής δικαιοσύνης, στηρίζοντας την απόφασή του σε λόγους διαφορετικούς από εκείνους που συζητήθηκαν ενώπιόν του.
               
            
                  —
               
               
                  Το τμήμα προσφυγών εσφαλμένως έκρινε ότι από την άδεια η οποία προσκομίστηκε προέκυπτε ότι η ανακόπτουσα είχε δικαίωμα να κινήσει διαδικασία ανακοπής κατά της καταχωρίσεως σήματος της Ευρωπαϊκής Ένωσης.
               
            
                  —
               
               
                  Η ανακοπή, στον βαθμό που βασίζεται σε σήμα καταχωρισμένο στο Ηνωμένο Βασίλειο, θα καταστεί άνευ αντικειμένου κατά το πέρας της μεταβατικής περιόδου, ήτοι από 1ης Ιανουαρίου 2021, καθόσον από την ημερομηνία αυτή και έπειτα όποια αναφορά γίνεται σε «κράτη μέλη» στον κανονισμό (ΕΕ) 2017/1001 του Ευρωπαϊκού Κοινοβουλίου και του Συμβουλίου δεν θα αφορά πλέον το Ηνωμένο Βασίλειο.